b'\n_START_ARTICLE_\nSouthern Cross -retkikunta\n_START_PARAGRAPH_\nSouthern Cross -retkikunta oli brittien etel\xc3\xa4mantereen tutkimusmatka vuosina 1898\xe2\x80\x931900. T\xc3\xa4ll\xc3\xb6in talvehdittiin ensi kertaa m\xc3\xb6kiss\xc3\xa4 mantereella ja k\xc3\xa4ytettiin koirareki\xc3\xa4 sis\xc3\xa4maassa. Retke\xc3\xa4 johti Norjassa syntynyt, mutta my\xc3\xb6hemmin Australiassa asunut Carsten Borchgrevink. Borchgrevink oli ollut ensimm\xc3\xa4isten Etel\xc3\xa4mantereella todistetusti k\xc3\xa4yneiden joukossa valaanpyyntiretkell\xc3\xa4 vuonna 1894. Borcgrevinki\xc3\xa4 ajoi retkelle muun muassa halu saada enn\xc3\xa4tyksi\xc3\xa4. T\xc3\xa4m\xc3\xa4n Etel\xc3\xa4mantereelle suuntautuneet tieteellisen tutkimusretken tarkoituksena tehd\xc3\xa4 magneettisia tutkimuksia, s\xc3\xa4\xc3\xa4havaintoja sek\xc3\xa4 paikallistaa magneettinen etel\xc3\xa4napa ja mahdollisesti k\xc3\xa4yd\xc3\xa4 siell\xc3\xa4.\n_START_SECTION_\nRetkikunta\n_START_PARAGRAPH_\nNorjalais-englantilainen Carsten Borchgrevink oli ollut mukana Henryk Bullin valaanpyyntiretkell\xc3\xa4 ja oli ollut mukana ensimm\xc3\xa4isten maihin nousseiden ryhm\xc3\xa4ss\xc3\xa4. Vuonna 1899 Borchgrevink ja h\xc3\xa4nen retkikuntansa olivat ensimm\xc3\xa4iset suunnitellusti Etel\xc3\xa4mantereella talvehtineet ihmiset._NEWLINE_Retkikunta nousi laivasta maihin ja rakensi talvehtimismajakseen pienen m\xc3\xb6kin. Siihen j\xc3\xa4i talveksi kymmenen miest\xc3\xa4 ja 75 koiraa. Miehien joukossa oli pari Lapin suomalaista koira-asiantuntijaa. Aurinko laski etel\xc3\xa4n syksyll\xc3\xa4 talveksi horisontin taakse, ja ainoa merkki auringosta 75 p\xc3\xa4iv\xc3\xa4\xc3\xa4n oli pieni valonkajastus pohjoisessa keskip\xc3\xa4iv\xc3\xa4n aikaan. Rym\xc3\xa4 teki s\xc3\xa4\xc3\xa4h\xc3\xa4vaintoja ja magneettisia mittauksia. Borchgrevinkin ja tiedemiesten v\xc3\xa4lill\xc3\xa4 oli riitoja. Palamaan unohtuneesta kynttil\xc3\xa4st\xc3\xa4 syttyi talvella tulipalo, joka saatiin sammumaan. Kolme miest\xc3\xa4 oli kuitenkin v\xc3\xa4h\xc3\xa4ll\xc3\xa4 saada kytev\xc3\xa4st\xc3\xa4 hiilikasasta h\xc3\xa4k\xc3\xa4myrkytyksen. Yksi miehist\xc3\xa4, suomalainen, putosi j\xc3\xa4\xc3\xa4railon pohjalle, mutta p\xc3\xa4\xc3\xa4si yl\xc3\xb6s hakkaamalla j\xc3\xa4\xc3\xa4h\xc3\xa4n veitsell\xc3\xa4 askelmia. L\xc3\xa4\xc3\xa4k\xc3\xa4ri Nicholai Hansen kuoli retken aikana._NEWLINE_Etel\xc3\xa4mantereen kes\xc3\xa4ll\xc3\xa4 saapui SS Southern Cross -laiva, ja kapteeni Jensen toi majaan postia. Miehet siirtyiv\xc3\xa4t m\xc3\xb6kist\xc3\xa4 laivaan, jonka risteilless\xc3\xa4 vesill\xc3\xa4 tutkijat tekiv\xc3\xa4t edelleen magneettisia ja muita havaintoja. Kev\xc3\xa4\xc3\xa4ll\xc3\xa4 miehist\xc3\xb6 purjehti it\xc3\xa4\xc3\xa4n Rossin j\xc3\xa4\xc3\xa4hyllyn l\xc3\xa4helle, Paikassa 164 l\xc3\xa4ntist\xc3\xa4 pituutta, 78 35 etel\xc3\xa4ist\xc3\xa4 j\xc3\xa4\xc3\xa4n reuna oli niin matala, ett\xc3\xa4 laiva saattoi laskea miehi\xc3\xa4 j\xc3\xa4\xc3\xa4lle. T\xc3\xa4\xc3\xa4lt\xc3\xa4 Mount Terror -vuoren l\xc3\xa4helt\xc3\xa4 Borchgrevink teki lyhyen noin 16 km rekiretken etel\xc3\xa4\xc3\xa4n leveysasteelle 78\xc2\xb050\xe2\x80\x99. Etel\xc3\xa4isin piste saavutettiin 17. helmikuuta 1900. Retkell\xc3\xa4 oli mukana kolme muuta miest\xc3\xa4, joista yksi oli suomalainen. Se oli ensimm\xc3\xa4inen rekiretki Antarktiksella sis\xc3\xa4maahan. Todettiin j\xc3\xa4\xc3\xa4n reunan tarkassa kartoituksessa Rossin j\xc3\xa4\xc3\xa4tik\xc3\xb6n reunan per\xc3\xa4ytyneen huomattavasti etel\xc3\xa4\xc3\xa4n noin 50 vuodessa Rossin retken ajoista.'